Contingut

# Macro

Seleccioneu la macro que voleu executar quan el gràfic, el marc o l'objecte OLE seleccionat se seleccioni. En funció de l'objecte que se seleccioni, la funció es trobarà a la pestanya Macros del diàleg Objecte, o al diàleg Assigna la macro.

## Esdeveniment

Llista els esdeveniments que són rellevants per a les macros que s'assignen a l'objecte seleccionat.

A la taula següent es descriuen les macros i els esdeveniments que es poden enllaçar a objectes al vostre document:

Esdeveniment | Activador d'esdeveniments | Objecte OLE | Gràfics | Marc | Text automàtic | Àrea del mapa d'imatge | Enllaç
--- | --- | --- | --- | --- | --- | --- | ---
Feu clic a l'objecte | L'objecte està seleccionat. | ✓ | ✓ | ✓ |  |  |
Ratolí sobre l'objecte | El ratolí es mou sobre l'objecte. | ✓ | ✓ | ✓ |  | ✓ | ✓
Activa l'enllaç | Es fa clic a l'enllaç assignat a l'objecte. | ✓ | ✓ | ✓ |  |  | ✓
El ratolí deixa l'objecte | El ratolí es mou fora de l'objecte. | ✓ | ✓ | ✓ |  | ✓ | ✓
Els gràfics s'han carregat correctament | Els gràfics s'han carregat correctament. |  | ✓ |  |  |  |
S'ha interromput la càrrega dels gràfics | L'usuari ha aturat la càrrega de gràfics (per exemple, en baixar la pàgina). |  | ✓ |  |  |  |
Els gràfics s'han carregat malament | Gràfics que no es carreguen correctament, per exemple, si un gràfic no es troba. |  | ✓ |  |  |  |
Entrada de caràcters alfanumèrics | El text s'introdueix des del teclat. |  |  | ✓ |  |  |
Entrada de caràcters no alfanumèrics | Els caràcters no imprimibles s'introdueixen des del teclat, per exemple, tabuladors i salts de línia. |  |  | ✓ |  |  |
Canvia la mida del marc | El marc s'ha redimensionat amb el ratolí. |  |  | ✓ |  |  |
Mou el marc | El marc s'ha mogut amb el ratolí. |  |  | ✓ |  |  |
Abans d'inserir el text automàtic | Abans d'inserir un bloc de text. |  |  |  | ✓ |  |
Després d'inserir el text automàtic | Després d'inserir un bloc de text. |  |  |  | ✓ |  |

## Macros

Seleccioneu la macro que voleu executar quan es produeix l'esdeveniment seleccionat.

Els marcs vos permeten enllaçar esdeveniments a una funció, per tal que la funció puga determinar si processa l'esdeveniment o si ho fa el LibreOffice Writer.

### Categoria

Llista els documents i les aplicacions oberts del LibreOffice. Feu clic al nom de la ubicació on voleu guardar les macros.

### Nom de la macro

Llista les macros disponibles. Feu clic a la macro que voleu assignar a l'objecte seleccionat.

## Assigna

Assigna la macro seleccionada a l'esdeveniment especificat. Les entrades de macro assignades es defineixen després de l'esdeveniment.

## Suprimeix

Elimina la macro que s'assigna a l'element seleccionat.

## Selecció de macro

Seleccioneu la macro que voleu assignar.

Ens cal la vostra ajuda!